*Kivonat a Jászberény Városi Önkormányzat Képviselő-testületének 2019. szeptember 11-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***236/2019. (IX. 11.) határozata***

***A közművelődési érdekeltségnövelő támogatásra irányuló – a Városi Könyvtár nyílászáró felújítását célzó – pályázat benyújtásáról, valamint a kapcsolódó saját erő biztosításáról***

1. A Jászberény Városi Önkormányzat Képviselő-testülete (a továbbiakban: Képviselő-testülete) egyetért azzal, hogy a Jászberény Városi Önkormányzat a Magyarország 2019. évi központi költségvetéséről szóló 2018. évi L. törvény 3. melléklet II. 4. pont a) pontja szerinti közművelődési érdekeltségnövelő támogatásra irányuló pályázatot nyújtson be a Városi Könyvtár nyílászáró felújítása (5100 Jászberény, Bercsényi út 1.) céljából.

**Határidő:** azonnal, illetve a pályázat benyújtásának határideje

**Felelős:** Hegyi István, a PH Városfejlesztési Iroda vezetője

1. A Képviselő-testülete kötelezettséget vállal arra, hogy – nyertes pályázat esetén – a pályázat megvalósítása érdekében összesen **400.000,-** Ft összegű saját forrást biztosít a Jászberény Városi Önkormányzat 2019. évi költségvetési előirányzatainak megállapításáról szóló 1/2019. (II. 13.) önkormányzati rendelet (a továbbiakban: Költségvetési rendelet) 16. § (5) bekezdésében nevesített 18. táblázat III. címszó b) pontja alatti „Egyéb infrastruktúra keret” megnevezésű előirányzat terhére.

**Határidő:** azonnal

**Felelős:** Hegyi István, a PH Városfejlesztési Iroda vezetője

 Kiss József, a PH Közgazdasági Iroda vezetője

1. A Képviselő-testület megbízza a PH Közgazdasági Iroda vezetőjét, hogy a 2. pontban foglaltakat a Költségvetési rendelet soron következő módosítása során terjessze a Képviselő-testület elé.

**Határidő:** a Költségvetési rendelet soron következő módosítása

**Felelős:** Kiss József, a PH Közgazdasági Iroda vezetője

1. A Képviselő-testület felhatalmazza Dr. Szabó Tamás polgármestert a pályázattal összefüggő valamennyi szükséges jognyilatkozat megtételére, így különösen: a kapcsolódó nyilatkozatok, szerződések és megállapodások aláírására.

**Határidő:** folyamatos

**Felelős:** Dr. Szabó Tamás polgármester (az 4. pontban foglaltak vonatkozásában)

Hegyi István, a PH Városfejlesztési Iroda vezetője

**Erről értesül:**

1. Jász-Nagykun-Szolnok Megyei Kormányhivatal – Szolnok,
2. PH Közgazdasági Iroda – helyben,
3. PH Számviteli Iroda – helyben,
4. PH Városfejlesztési Iroda – helyben,
5. Városfejlesztési Bizottság tagjai,
6. Valamennyi Képviselő-testületi tag,
7. Irattár.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. szeptember 12.*

 *(Dr. Bessenyei Lilla)*

 *irodavezető*